"Setswana Puo ya Gae (HL)/P2 12 DBE/Ngwanaitseele 2020 SC/NSC Gape, a bolelela lekgotla fa ngwana wa gagwe a ne a tshwana le rraagwe po! Ka jalo mosadi wa ga Jankie a ne a tlaa bolawa ke pelo go le gale. Motswagauteng a ema ka dinao le go lebaganya dithaka tsa matlho le Janie le rraagwe. Fa a leba Janie, a bona setshwantsho sa ga Jan. A iteba, a bona setshwantsho sa ga Jan. 20 A busetsa seipone sa gagwe mo kgetsaneng ya borokgwe. A tlhatlogela kwa go Janie le rraagwe. Moatlhodi a diga diborele go bogela Motswagauteng kwa godimo ga digalase. A ntsha sakatuku go thiba keledi e e neng e leka go keleketla le lerama. 7.1 Janie ke mang, mme o amana jang le Motswagauteng? (2) 7.2 Ke eng se se neng se tlhola go bokolela ga monna yo o neng a ntse kwa morago? (2) 7.3 Naya lebaka le le dirileng gore Gokatweng a iphitlhele a le mo kgolegelong. (2) 7.4 Poloto ya padi e, e senola motlha ofe wa ditiragalo? (1) 7.5 Mosadimogolo Ijelele o thusa jang mo tsweletsong ya ditiragalo tsa padi e? (2) 7.6 Padi e, e tlhagisa Mokwepa e le motho yo o ntseng jang? Tshegetsa karabo ka lebaka. (2) 7.7 Go ya Foreiborogo le Kobbie Swanepoel ga ga Motswagauteng go tsweletsa jang morero wa padi e? (2) 7.8 Katlholo ya kgetsi ya ga Motswagauteng kwa sekolong sa Foreiborogo e tlisa maikutlo a a ntseng jang mo go wena? Tshegetsa karabo ka lebaka. (2) 7.9 Semelo sa ga Kabo se na le seabe sefe mo botshelong jwa ga Motswagauteng kwa Foreiborogo? (2) 7.10 A go siame gore Mokwepa a dire letseno ka go bolaya batho? Tshegetsa karabo ka lebaka (2) 7.11 Go ya ka wena, a go ne go le matshwanedi gore Motswagauteng a lomelediwe mmaagwe ka go atlholelwa botshelo jwa gagwe jotlhe kwa kgolegelong e le la ntlha a mmona? Tshegetsa karabo ka lebaka. (2) 7.12 Fa o ne o le Janie, mme o utlwa gore Motswagauteng ke ntsalao, o ne o ka ikutlwa jang? Tshegetsa karabo ka lebaka. (2) 7.13 O ithutile eng ka ga moanelwa Kobbie Swanepoel? (2) [25] Kwalololo e ileditswe Phetla"